CELEX: C2005/057/34
Language: da
Date: 2005-03-05 00:00:00
Title: Sag C-523/04: Sag anlagt den 23. december 2004 af Kommissionen for De Europæiske Fællesskaber mod Kongeriget Nederlandene

5.3.2005   
            
            
               DA
            
            
               Den Europæiske Unions Tidende
            
            
               C 57/19
            
         Sag anlagt den 23. december 2004 af Kommissionen for De Europæiske Fællesskaber mod Kongeriget Nederlandene
   (Sag C-523/04)
   (2005/C 57/34)
   Processprog: nederlandsk
   Ved De Europæiske Fællesskabers Domstol er der den 23. december 2004 anlagt sag mod Kongeriget Nederlandene af Kommissionen for De Europæiske Fællesskaber ved Mikko Huttunen og Wouter Wils, som befuldmægtigede.
   Kommissionen har nedlagt følgende påstande:
   
               1.
            
            
               Det fastslås, at Kongeriget Nederlandene har tilsidesat de forpligtelser, der påhviler det i henhold til EF-traktatens artikel 5 (nu artikel 10 EF, og EF-traktatens 52 (efter ændring nu artikel 43 EF) samt Rådets forordning (EØF) nr. 2409/92 (1) af 23. juli 1992 om billetpriser og rater inden for luftfart, og Rådets forordning (EØF) nr. 2299/89 (2) af 24. juli 1989 om en adfærdskodeks for edb-reservationssystemer, som ændret ved Rådets forordning (EØF) nr. 3089/93 (3) af 29. oktober 1993, idet det har indgået internationale forpligtelser med USA
               
                           —
                        
                        
                           vedrørende priser på ruter inden for Fællesskabet, som anvendes af luftfartsselskaber, der er udpeget af USA
                        
                     
                           —
                        
                        
                           vedrørende de edb-reservationssystemer, der tilbydes til anvendelse eller anvendes på nederlandsk område, og
                        
                     
                           —
                        
                        
                           der giver USA ret til at tilbagekalde, suspendere eller begrænse trafikrettighederne i de tilfælde, hvor de luftfartselskaber, som Kongeriget Nederlandene har udpeget, ikke ejes af Kongeriget Nederlandene eller af nederlandske statsborgere.
                        
                     
         
               2.
            
            
               Kongeriget Nederlandene tilpligtes at betale sagens omkostninger.
            
         Søgsmålsgrunde og væsentligste argumenter:
   A.   Der består en ny aftale
   
               —
            
            
               De ændringer, der i 1992 blev indsat i aftalen af 1957, har skabt rammerne for et nærmere samarbejde mellem USA og Kongeriget Nederlandene, som for sidstnævnte medfører væsentlige nye internationale forpligtelser.
            
         
               —
            
            
               Ved ændringerne af 1992 er aftalen af 1957 blevet genforhandlet i det hele. At en række bestemmelser i denne aftale ikke formelt blev ændret i 1992 eller kun undergik ubetydelige redaktionelle ændringer, ændrer følgelig ikke ved, at de af disse bestemmelser følgende forpligtelser er blevet styrket under genforhandlingen. I en sådan situation kan medlemsstaterne ikke alene ikke indgå nye forpligtelser, men de kan heller ikke opretholde sådanne forpligtelser, såfremt disse er i strid med fællesskabsretten.
            
         B.   Tilsidesættelse af Fællesskabets eksterne enekompetence som omhandlet i AETR-dommen
   
               —
            
            
               Nederlandene og USA har i 1991 indsat et bilag i aftalen af 1957 med de principper for CRS (edb-reservationssystemer), herunder principperne for de CRS, der tilbydes eller anvendes på nederlandsk område. Ved genforhandlingen af aftalen af 1957 i 1992 opretholdt Nederlandene dette bilag. Kongeriget Nederlandene har derfor tilsidesat Fællesskabets eksterne enekompetence i henhold til forordning nr. 2299/89.
            
         C.   Tilsidesættelse af traktatens artikel 52
   
               —
            
            
               De nederlandske luftfartselskaber kan altid udelukkes fra anvendelse af luftfartsaftalen mellem Kongeriget Nederlandene og USA, mens denne aftale automatisk gælder for de nederlandske luftfartselskaber. EF-luftfartselskaberne er følgelig udsat for forskelsbehandling, da de i værtsmedlemsstaten, nemlig Kongeriget Nederlandene, ikke får fordelen ved national behandling.
            
         
      (1)  EFT L 240, s. 15.
   
      (2)  EFT L 220, s. 1.
   
      (3)  EFT L 278, s. 1.